Id-Direttiva tal-Kummissjoni 2000/45/KE
tas-6 ta’ Lulju 2000
li tistabbilixxi l-metodi ta’ analiżi Komunitarji għad-determinazzjoni ta’ vitmina A, vitamina E u triptofan f’għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 70/373/KEE ta’ l-20 ta’ Lulju 1970 fuq l-introduzzjoni tal-metodi ta’ teħid ta’ kampjuni u analiżi Komunitarji għal kontroll uffiċjali ta’ l-għalf [1], kif l-aħħar emendat bl-Att ta’ Adeżjoni ta’ l-Awstrija, l-Finlandja u l-Isvezja [2], u partikolarment l-Artikolu 2 tagħhom
Billi:
(1) Id-Direttiva 70/373/KEE tisptipula li l-kontrolli uffiċjali ta’ l-għalf għal l-iskopijiet ta’ qbil ta’ kontroll mal-ħtiġijiet li skond il-liġijiet, regolamenti u dispożizzjonijiet amministrativi li jikkontrollaw il-kwalitá u kompożizzjoni tagħhom li jridu jsiru bl-użu tal-metodi Komunitarji ta’ teħid ta’ kampjuni u analiżi
(2) Id-Direttiva tal-Kunsill 70/524/KEE tat-23 ta’ Novembru ta’ l-1970 dwar addittivi fl-għalf [3], kif emendat l-aħħar mir-Regolament tal-Kummissjoni (KE) Nru 2439/1999 tas-17 ta’ Novembru 1999 [4] li tistipula li l-kontenut ta’ vitamina A u vitamina E irid ikun indikat fuq it-tikkettjar fejn dawn is-sustanzi huma miżjuda għal taħlitiet minn qabel u l-għalf.
(3) Id-Direttiva tal-Kunsill 79/373/KEE tat-2 ta’ April 1979 fuq marketing ta’ taħlit ta’ għalf [5] kif l-aħħar emendat mid-Direttiva tal-Kummissjoni 2000/16/KE [6] u d-Direttiva tal-Kunsill 93/74/KEE tat-13 ta’ Settembru 1993 fuq għalf maħsub għal skopijiet nutrizzjonali partikolari [7], kif l-aħħar emendat mid- Direttiva 96/25/KE [8], li tistipula li aċidi amino se jiġu stipulati fit-tikkettjar ta’ l-għalf.
(4) Metodi ta’ analiżi Komunitarji jridu jiġu stabbiliti għal kontroll ta’ dawn is-sustanzi.
(5) Il-miżuri provduti f’din id-Direttiva huma bi qbil ma’ l-opinjoni tal-Kumitat Permanenti għal Għalf,
ADOTTAT DIN ID-DIRETTIVA
Artikolu 1
L-Istati Membri jridu jistipulaw li analiżi kontrollati bi skop ta’ kontrolli uffiċjali tal-kontenut ta’ vitamina A, vitamina E u triptofan ta’ għalf u taħlit minn qabel isiru bl-użu tal-metodu stipulat fl-Anness għalihom.
Artikolu 2
l-Istati Membri għandhom idaħħlu fis-seħħ, mhux aktar tard mill-31 t’Awissu 2000, il-liġijiet, regolamenti jew dispożizzjonijiet amministrativi neċessarji biex jaqblu mad-dispożizzjonijiet ta’ din id-Direttiva.
Meta l-Istati Membri jadottaw dawn il-miżuri, dawn għandhom ikollhom riferenza għal din id-Direttiva jew għandhom ikunu akkumpanjati b’riferenza waqt il-pubblikazzjoni uffiċċjali tagħhom.
Il-proċedura għal ċerta riferenza trid tiġi adottata mill-Istati Membri.
Artikolu 3
Din id-Direttiva għanda tidħol fis-seħħ fl-20 ġurnata wara l-pubblikazzjoni fil-Ġurnal Uffiċjali tal-Komunitajiet Ewropej.
Artikolu 4
Din id-Direttiva hija ndirizzata lill-Istati Membri.
Magħmul fi Brussel, fis-6 ta’ Lulju 2000.